குமரவேல் பிரேம்குமார்

குமரவேல் பிரேம்குமார் (Kumaravel Premkumar) ஒரு இந்திய விளையாட்டு வீரர் ஆவார். இவர் தமிழ்நாட்டைச் சேர்ந்த நீளந்தாண்டுதல் விளையாட்டு வீரராவார். இவர் உட்புற மற்றும் வெளிப்புற நீளந்தாண்டுதல் விளையாட்டில் தேசிய சாதனை படைத்துள்ளார். 2012 ஆம் ஆண்டு ஆசிய உட்புற தடகள சாம்பியன் போட்டியில் வெண்கலப் பதக்கம் வென்றார். மேலும் 2013 ஆம் ஆண்டு ஆசிய தடகள சாம்பியன் போட்டியில் வெள்ளிப் பதக்கம் வென்றார்.

இளமைப் பருவம் மற்றும் கல்வி
பிரேம்குமார் 1993 ஆம் ஆண்டு சூன் மாதம் 2 ஆம் தேதி தமிழ்நாட்டின் தஞ்சாவூர் மாவட்டத்தில் ஒரத்தநாடு என்னும் ஊரில் பிறந்தார். இவர் தனது ஒன்றாம் வயதில் தந்தையை இழந்தார். பின் தாயார் உமாராணியால் வளர்க்கப்பட்டார். உமா தன் குடும்பத்தைக் காக்க அவ்வூரில் உள்ள தேவாலயத்தில் வேலை பார்த்தார். பிரேம் தஞ்சாவூரில் உள்ள புனித அந்தோணியார் பள்ளியில் படித்தார். அப்பள்ளியின் உடற்கல்வி ஆசிரியர் சுரேசு பிரேமின் திறமைகளைக் கண்டறிந்து தடகளப் போட்டிகளில் பங்கேற்க ஊக்கமளித்தார். இளைஞரான பிரேம் 2010 ஆம்  ஆண்டு சென்னைக்கு சென்று பயிற்சியாளர் பி. நாகராசனிடம் பயிற்சி பெற்றார். பின் சென்னையில் உள்ள பச்சையப்பன் கல்லூரி உயர் நிலைப்பள்ளியில் படித்தார். அங்கு முதன்மை விளையாட்டு அகாடமியில் சேர்ந்து பயிற்சியாளர் நாகராசனிடம் பயிற்சி பெற்றார். 2012 ஆம் ஆண்டு பன்னிரெண்டாம் வகுப்பு தேர்ச்சி பெற்று பள்ளிப் படிப்பை முடித்தார்.

விளையாட்டுச் சாதனைகள்
சென்னையில் உள்ள புனித யோசப் விளையாட்டு அகாடமியின் பி. நாகராசன் என்ற பயிற்சியாளரிடம் பிரேம் பயிற்சி பெற்றார்.
2011 ஆம் ஆண்டு கோயம்பத்தூரில் நடைபெற்ற 84 ஆவது மூத்தோர் மாநில தடகள சாம்பியன் போட்டியில் பிரேம் யோசப் அகாடமி சார்பாக கலந்து கொண்டார். அப்போட்டியில் நீளம் தாண்டுதலில் 7.75 மீட்டர் (25.4 அடி) தூரம் குதித்து தங்கம் வென்றார். தென்மண்டல இளையோர் தடகள சாம்பியன் போட்டி, சென்னையில் 2011 ஆம் ஆண்டு ஆகத்து மாதம் நடைபெற்றது. இப்போட்டியில் தமிழ்நாட்டின் சார்பாக பிரேம்  பங்கு பெற்று 7.52 மீட்டர் (24.7 அடி) தூரம் தாண்டி புதிய தேசியச் சாதனை படைத்தார். இப்போட்டியில் தங்கப் பதக்கம் வென்றார்.

ஆசிய உட்புற தடகள சாம்பியன் போட்டி 2012 ஆம் ஆண்டு காங்சூ, சைனாவில் நடைபெற்ற போட்டில் பிரேம் பங்கேற்றார். இப் போட்டியில் வெண்கலப் பதக்கம் வென்று, 7.62 மீட்டர் (25.0 அடி) தூரம் தாண்டி தேசிய உட்புற தடகள போட்டியில் சாதனைப் படைத்தார். ஆசிய உட்புற தடகள சாம்பியன் போட்டி, பட்டாயா தாய்லாந்து நாட்டில் 2012 ஆம் ஆண்டு நடைபெற்ற போட்டியில் மகா சிங் 7.49 மீட்டர் (24.6 அடி) தூரம் தாண்டி சாதணைப்  படைத்தார். பிரேம் 7.62 மீட்டர் தூரம் தாண்டி முந்தைய மகா சிங் சாதணையை  முறியடித்தார். இதனால் இப் போட்டியில் பதக்கம் வென்ற முதல் இந்தியர் என்ற பெருமைப் பெற்றார். பிறகு உலக இளையோர் சாம்பியன் போட்டி, பார்செலோனா நகரில் 2012 ஆம் ஆண்டு  நடைபெற்ற போட்டியிலும் பங்கு பெற்றார். பிறகு சுபெயின் நகரில் நடைபெற்ற தகுதிச் சுற்று போட்டியில் 16 வது இடத்தைப் பிடித்தார். அதில் பிரேம் சிறப்பாக தாண்டிய தூரம் 7.38 மீட்டர் (24.2 அடி) ஆகும். இது பிரேம் இறுதிப் போட்டிக்கு தேர்வுப் பெற போதுமானதாக இல்லை. தேசிய இடைநிலை-மாநிலப் சாம்பியன் போட்டிகள் சென்னையில் 2013 ஆம் ஆண்டு சூன் மாதம் நடைபெற்றது. இப்போட்டியில் பிரேம் தனது சாதனையான 8 மீட்டர் (26 அடி) தூரத்தைப் பிடித்தார். இப் போட்டிகளுக்குப் பிறகு ஒரு மாதம் கழித்து 2013 ஆம் ஆண்டு ஆசிய தடகள சாம்பியன் போட்டிகள், புனே  நகரில் நடைபெற்றது. இதில் பிரேம் வெள்ளிப் பதக்கம் பெற்று, தன்னுடைய சிறப்பான தூரமான 7.92 மீட்டர் (26.0 அடி) தூரத்தைத் தாண்டினார்.

பிரேம் 2013 ஆம் ஆண்டு நடைபெற்ற உலக சாம்பியன் போட்டியில் தகுதிபெற இயலவில்லை. ‘பி’ பிரிவு சாம்பியன் போட்டியில் தகுதிபெற அவருடைய 8.12 மீட்டர் (26.6 அடி) தூரம் போதுமானதாக இல்லை. அமெரிக்க ஒலிம்பிக் பயிற்சி மையம், சுலா விசுடா நகரம் கலிபோர்னியா மாநிலத்தில் அமைந்துள்ளது. இப்போட்டியில் காற்றின் மாற்றத்தால் 2 மீட்டர் ஒரு நொடிக்கு என்ற தூரத்தை எட்ட முடியாமல் அவருடைய தேசிய சாதனை மற்றும் தகுதிபெறும் முயற்சியை இழந்தார். ஒருங்கிணைந்த பயிற்சியாளர் தொழிற்சாலை குழு சார்பாக, புதுடெல்லியில் நடந்த  79 வது இரல்வே தடகள சாம்பியன் போட்டிகளில் பங்கு பெற்றார். ஆண்கள் நீளம் தாண்டுதல் போட்டியில் 8.09 மீட்டர் (26.5 அடி) தூரம் தாண்டி தங்கப் பதக்கம் வென்றார். இப்போட்டியில் தங்கம் வென்றார். 2002 ஆம் ஆண்டு புதுடெல்லியில் நடைபெற்ற 10வது கூட்டமைப்பு தடகள கோப்பை சாம்பியன் போட்டியில் அமிர்தபால் சிங்கின் ஒன்பது வருட தேசிய சாதணையான 8.08 மீட்டர் (26.5 அடி) என்ற இலக்கை முறியடித்தார். சிங்கின் சாதனையை முறியடித்து வெற்றி பெற்றதால் பிரேம் சிறந்த தடகள வீரர்  என அறிவிக்கப்பட்டார். மெலும் சோசப்பு பிரோசு டிட்டோ,கோப்பை பிரேம்க்கு வழங்கப்பட்டது.

மேற்கோள்கள்

வாழும் நபர்கள்
1993 பிறப்புகள்